**Severna liga za nezavisnost Padanije** (*Lega Nord per l'Indipendenza della Padania*, ili samo *Lega nord*, skraćeno *LN*) je parlamentarni politički pokret federalističke i autonomističke orijentacije prisutan u Italiji.

Istorija
--------

### Početak

Dana 4. novembra 1989. stvoren je „*Pokret Severna liga*" kao unija više stranaka sa severa Italije.
Pokret ističe se u narednim godinama, kao jedan od najvažnijih u severnoj Italiji, što dovodi njihove kandidate na nekoliko lokalnih vlasti, od kojih neke veoma važne kao grad Milano.

Godine 1992, Severna liga uspeva da dobije 80 mesta u italijanskom parlamentu u Rimu: 25 senatora i 55 deputata.

### Koalicija sa desnicom

Povodom opštih izbora u martu 1994, Severna liga sklapa koaliciju sa biznismenom Silvijem Berluskonijem, koji je osnovo partiju pod nazivom *Forza Italija*(v.Napred Italijo), a obe su zajedno formirale koaliciju desnog centra "*Pol Slobode*". Berluskoni međutim vodi dve koalicije s kojim je stvorio vladu, jednu na severu (Pol Slobode) sa Ligom, a drugu na jugu sa Nacionalnom Alijansom i Hrišćansko-demokratskim centrom(*Pol dobrog upravljanja*). Takvo stanje nestabilnosti vodi vrlo brzo do raspada koalicije i izlaska Lige iz vlade, koja nakon malo vremena pada.

### Separatističke tenzije 1996.

Tokom izbora 1996, Severna liga se kandidovala samostalno i osvojila rekordnih 10,4% glasova u zemlji, što je značilo 87 poslanika. Ova odluka je kaznila novu Berluskonijevu koaliciju desnog centra i favorizovala pobedu nove koalicije levog centra, pod nazivom (Maslina), koju je predvodio Romano Prodi. Zbog jake podrške birača (30% u Venetu, 25% u Lombardiji), 15. septembra 1996, Severna liga,je radikalizovala svoj položaj, predložila otcepljenje severne Italije i sazvala demonstracije duž reke Po, koje su se završile u Veneciji sa provokativnim proglasom nezavisnosti Padanije sa strane lidera Lige Umberta Bosija:

> Mi narodi Padanije svečano izjavljujemo: Savezna Republika Padanija je nezavisna i suverena.Nudimo, jedni drugima, uzajamno zalog naše živote, naša bogatstva i našu svetu čast.
> 
> – Umberto Bosi,15. septembar 1996

### Nova koalicija sa desnicama

U narednim izborima Liga je trpela stalan pad odaziva birača (2001 osvajavši jedva 3,9% glasova), što je primoralo stranku da se vrati u pogodbu sa partijama desnog centra. Na izborima 2001, Liga je učestvovala na izborima u koaliciji "*Kuća sloboda*", koja je pobedila izbore i formirala novu vladu.

Na evropskim izborima 2004 i na regionalnim 2005, Liga se oporavila od izbornog kolapsa i dobila prvo 4,9%(2004) pa 5,6%(2005) ukupnih glasova.

Na nacionalnim izborima za Skupštinu 2006 godine, Liga je osvajila 4,5% preferencija, iako će desničarska koalicija izgubiti te izbore.

Na opštim izborima 2008. Liga se predstavila u koaliciji sa Narodom slobode i Pokretom za autonomiju Juga.
Ovaj put dolazi do odlučnog porasta: 8,30% glasova za Dom poslanika i 8,06% za Senat.

Danas
-----

Godine 2010. na regionalnim izborima, Liga dobija 35,5% glasova u Venetu i ukupno više od 9% glasova na nacionalnom nivou. Dobija čak unutar desničarske koalicije mesta predsednika Veneta i Pijemonta.

Trenutno, Severna liga brani projekat fiskalnog federalizma i protivi se ratifikaciji Lisabonskog sporazuma. Promoviše borbu protiv ekstraevropske (a potajno i evropske) imigracije u Italiji.

Poznata je po svojim anti-muslimanskim stavovima i bila je jedna od rijetkih stranaka u Italiji koja se protivila NATO bombardovanju Srbije, proglašenju nezavisnosti Kosova i učestvovanju Italije u NATO agresiji na Libiju. Interesantno je takođe što je predsednik Lige u Evropskom Parlamentu Mario Borgecio povodom hapšenja generala Mladića, izjavio da za njega on nije ratni zločinac nego patriota, da je proces protiv njega političko nasilje i da su Srbi mogli zaustaviti prodiranje islama u Evropu.

Galerija
--------

* Manifestacija "legista" u Venetu.Trentinu!", avgusta 2009 povodom otvaranja prve džamije u toj regiji, kojoj se energično usprotivila Lega.Manifestacija "*legista*" u Venetu.Trentinu!*", avgusta 2009 povodom otvaranja prve džamije u toj regiji, kojoj se energično usprotivila Lega.*
* Simbol Sunca Alpi je izabran kao zastava Padanije.Simbol *Sunca Alpi* je izabran kao zastava Padanije.
* Lider Severne lige Umberto Bosi.Lider Severne lige Umberto Bosi.
* Karta Padanije na mapi Italije.Karta Padanije na mapi Italije.

Izborni rezultati
-----------------

|  |  |  |  |
| --- | --- | --- | --- |
|  | Glasovi | % | Poslanička mesta |
| Evropski izbori 1984 (Pokret Severna liga) | 164.115 | 0,47 | 0 |
| Evropski izbori 1989 | 636.242 | 1,83 | 2 |
| Izbori 1992 | Dom poslanika | 3.395.384 | 8,65 | 55 |
| Senat | 2.732.461 | 8,20 | 25 |
| Izbori 1994 | Dom poslanika | 3.235.248 | 8,36 | 117 |
| Senat | *unutar koalicije "Pol slobode"* | - | 60 |
| Evropski izbori 1994 | 2.162.586 | 6,56 | 6 |
| Izbori 1996 | Dom poslanika | 3.776.354 | 10,07 | 59 |
| Senat | 3.394.733 | 10,41 | 27 |
| Evropski izbori 1999 | 1.391.595 | 4,49 | 4 |
| Izbori 2001 | Dom poslanika | 1.464.301 | 3,94 | 30 |
| Senat | *unutar koalicije "Kuća sloboda"* | - | 17 |
| Evropski izbori 2004 | 1.615.834 | 4,96 | 4 |
| Izbori 2006 (lista LN-MpA) | Dom poslanika | 1.747.730 | 4,58 | 26 |
| Senat | 1.530.667 | 4,48 | 14 |
| Izbori 2008 | Dom poslanika | 3.026.844 | 8,3 | 60 |
| Senat | 2.644.248 | 8,1 | 26 |
|
| Evropski izbori 2009 | 3.126.915 | 10,2 | 9 |
|